Krugerhuis - Wikipedia
Die Krugerhuis is die historiese Pretoriase woning van die Afrikanerleier en president van die Zuid-Afrikaansche Republiek, Paul Kruger. Die Krugerhuis is tans 'n biografiese huismuseum wat die tydperk waarin Paul Kruger geleef het, weerspieël. Die huis is in Kerkstraat 60, naby Kerkplein en die standbeeld van Paul Kruger geleë. Die museum bestaan uit die oorspronklike woning, twee uitstalsale en Kruger se amptelike treinwa.
2 Krugerhuis in Clarens (Switserland)
3 Krugerhuis in Maputo (Mosambiek)
Oom Paul Kruger en tannie Sanna voor hulle huis.
Die huis is ontwerp in 1884 deur die argitek Tom Claridge en gebou deur Charles Clark. Melk, in plaas van water, is gebruik om die sement te meng aangesien die sement wat beskikbaar was toe die huis gebou is, van 'n lae gehalte was.
Die huis was ook onder die eerste in Pretoria wat oor elektrisiteit en 'n telefoon beskik het.
In die huis word oorspronklike meubels, items van dieselfde periode, verskeie geskenke wat aan Paul Kruger gegee is en ander memorabilia uitgestal. Op die huis se stoep is twee klipleeus wat op 10 Oktober 1896 aan president Kruger as verjaarsdaggeskenk gegee is deur die mynmagnaat, Barney Barnato.
Ampstreinwa van die ZAR wat agter die Krugerhuis staan.
Agter die huis word die ampstreinwa van die ZAR bewaar. Die treinwa is in 1894 deur die Nederlandsch-Zuid-Afrikaansche Spoorwegmaatschappij (NZASM) by die maatskappy J.J. Beijnes in Nederland bestel. Dit is van ongeveer 1894 tot 1900 as 'n mobiele Volksraadsetel ter velde gebruik toe die Britse leër Pretoria ingeneem het. Kruger het ook daarin na die destydse Lourenco Marques gereis voordat hy in ballingskap na Europa vertrek het.
Die Kruger-museum is in 1934 vir die publiek geopen en in 1937 tot nasionale gedenkwaardigheid verklaar.
Krugerhuis in Clarens (Switserland)[wysig | wysig bron]
Krugerhuis in Maputo (Mosambiek)[wysig | wysig bron]
Kruger het op 19 Oktober 1900 met die skip Gelderland na Europa vertrek. In die vyf weke wat hy in die destydse Lourenco Marques vir sy vertrek moes wag, het hy in 'n huis gewoon wat later as Krugerhuis bekend geword het. Die huis is blykbaar op 1967 tot gedenkwaardigheid verklaar op inisiatief van dr. Francisco Velozo, 'n regter van die Portugese hooggeregshof.
Krugerhof, huis in Waterval Onder waarin pres. Paul Kruger van 30 Junie tot 28 Augustus 1900 gewoon het.
↑ Kruger-huis is 'n besoek werd; Museum vol gedenkwaardighede, Beeld, 20 Desember 2002
↑ ZAR se presidensiële treinwa gaan gerestoureer word, Die Burger, 5 September 1998
Wikimedia Commons het meer media in die kategorie Krugerhuis.
Koördinate: 25°44′48.19″S 28°10′52.96″O﻿ / ﻿25.7467194°S 28.1813778°O﻿ / -25.7467194; 28.1813778
Ontsluit van "https://af.wikipedia.org/w/index.php?title=Krugerhuis&oldid=1475191"	Kategorieë: Museums in Suid-AfrikaGeboue en strukture in PretoriaVersteekte kategorie: Koördinate op Wikidata	Navigasie-keuseskerm
DeutschEnglishEspañolFrançaisMagyar日本語Nederlands	Wysig skakels	Die bladsy is laas op 31 Julie 2016 om 06:52 bygewerk.